Vändra valla vapp on kuldsel kilbil roheline ülalt kuuselõikeline, alt laienev tõusev kaldaala, milles on samasuunaline hõbedane laineline varras.  Kilbi värvus viitab Pärnumaale, roheline põllumajandusele, kuuselõige tähistab valla metsarikkusi, lained tähistavad jõgesid. Hõbedane varras sümboliseerib vallamaid ühendavaid teid. Vapi kujutist kasutatakse - Vändra valla lipul, Vändra valla esindusruumides, Vändra valla vapimärgil, Vändra Vallavalitsuse pitsatite, dokumendiplankide, trükiste, embleemide ning siltide kujunduselemendina, suuremate maanteede ääres valla piire tähistavatel märgistustel, Vändra valla poolt üleantavatel meenete, muudel  juhtudel selleks antud loa alusel. Loa annab vallavanem iga üksikjuhul selleks esitatud kirjaliku taotluse alusel. Kontrolli Vändra valla vapi kasutamise üle teostab vallavanem.